Sodba Splošnega sodišča (četrti senat) z dne 6. marca 2012 –

FLS Plast proti Komisiji

(Zadeva T‑64/06)

„Konkurenca – Omejevalni sporazumi – Sektor industrijskih plastičnih vreč – Odločba, s katero je ugotovljena kršitev člena 81 ES – Trajanje kršitve – Globe – Teža kršitve – Olajševalne okoliščine – Sodelovanje v upravnem postopku – Sorazmernost – Solidarna odgovornost–Načelo ne bis in idem“

1. Konkurenca – Pravila Unije – Kršitve – Pripis – Matična in hčerinske družbe – Gospodarska enota – Merila presoje – Domneva o izvajanju odločilnega vpliva matične družbe na hčerinske družbe, ki so v celoti v njeni lasti – Dokazno breme družbe, ki želi ovreči to domnevo (člen 81(1) ES) (Glej točke od 26 do 31, od 52 do 55, 65 in 76.)

2. Konkurenca – Omejevalni sporazumi – Sodelovanje pri sestankih podjetij s protikonkurenčnim ciljem – Okoliščina, ki ob neobstoju distanciranja od sprejetih odločitev omogoča ugotovitev sodelovanja pri poznejšem omejevalnem sporazumu – Predstavnik podjetja, ki tega podjetja ni obvestil o protikonkurenčni naravi sestankov – Nevplivanje (člen 81(1) ES) (Glej točki 68 in 69.)

3. Konkurenca – Globe – Presoja glede na individualno ravnanje podjetja –Vpliv nekaznovanja drugega gospodarskega subjekta – Neobstoj (člen 81(1) ES; Uredba Sveta št. 1/2003, člen 23(2)) (Glej točko 88.)

4. Konkurenca – Globe – Znesek – Določitev – Merila – Podjetje, ki je bilo med trajanjem kršitve večkrat prodano – Nasledstvo več materinskih družb skozi čas – Naložitev enakega izhodiščnega zneska vsaki materinski družbi – Solidarna odgovornost materinskih družb za skupni znesek, ki presega znesek globe, naložene hčerinski družbi – Dopustnost (člen 81(1) ES; Uredba Sveta št. 1/2003, člen 23(2); Obvestilo Komisije 98/C 9/03) (Glej točke od 99 do 102.)

5. Konkurenca – Globe – Znesek – Določitev – Merila – Teža kršitve –Olajševalne okoliščine – Pasivna vloga ali vloga „sledi svojemu vodji“ – Merila presoje (člen 81(1) ES; Uredba Sveta št. 1/2003, člen 23(2); Obvestilo Komisije 98/C 9/03, točka 3, prva alinea) (Glej točke od 124 do 127.)

6. Konkurenca – Globe – Znesek – Določitev – Najvišji znesek – Izračun – Promet, ki ga je treba upoštevati – Skupni promet vseh podjetij, ki sestavljajo gospodarsko enoto, ki deluje kot podjetje – Meje (člen 81(1) ES; Uredba Sveta št. 1/2003, člen 23(2); Obvestilo Komisije 98/C 9/03, točka 5) (Glej točke od 135 do 138 in 140.)

7. Konkurenca – Globe – Znesek – Določitev – Merila – Odvračalnost – Odvračalni učinek tako za podjetje, ki je storilo kršitev, kot za tretje – Možnost, da se globa naloži podjetju, ki ob sprejetju odločbe ni več dejavno na zadevnem trgu (člen 81(1) ES; Uredba Sveta št. 1/2003, člen 23(2)) (Glej točki 146 in 147.)

8. Konkurenca – Globe – Znesek – Določitev – Nenaložitev ali znižanje globe v zameno za sodelovanje obdolženega podjetja – Pogoji – Matična in hčerinske družbe – Individualna presoja sodelovanja teh družb (člen 81(1) ES; Uredba Sveta št. 1/2003, člen 23(2); Obvestilo Komisije 96/C 207/04, naslov D, točka 2) (Glej točke od 163 do 166 in od 168 do 176.)

Predmet

Predlog za delno razglasitev ničnosti Odločbe Komisije C(2005) 4634 final z dne 30. novembra 2005 v zvezi s postopkom na podlagi člena 81 [ES] (Zadeva COMP/38.354 – Industrijske vreče) in, podredno, predlog za zmanjšanje zneska globe, ki je bila z navedeno odločbo naložena tožeči stranki.

Izrek

1. Odločba Komisije C(2005) 4634 final z dne 30. novembra 2005 v zvezi s postopkom na podlagi člena 81 [ES] (Zadeva COMP/38.354 – Industrijske vreče) se razglasi za nično v delu, v katerem je ugotovljeno, da je družba FLS Plast A/S odgovorna za enotno in trajajočo kršitev iz člena 1(1) te odločbe v obdobju od 31. decembra 1990 do 31. decembra 1991.

2. Znesek, za katerega plačilo je družba FLS Plast solidarno odgovorna na podlagi člena 2(f) Odločbe C (2005) 4634, se določi na 14,45 milijonov EUR.

3. V preostalem delu se tožba zavrne.